Yettwali timsal ur yeqbil ara wallaɣ-is, yessefk ad d-yaru fell-asent. Ad naf asentel n wazal n tmeṭṭut seg tazwara n wungal alamma d tagara-ines, yettaɛraḍ ad aɣ-d-yefk tamuɣli-s ɣer tmeṭṭut yal mi ara mmeslayen yiwudam ladɣa Maziɣ d Sima aṣaḍen iɣef tetteddu tsiwelt sdaxel, ttaken-d tamuɣli i ilaqen ad tt-yesɛu umdan neɣ argaz s umata ɣer tama n tmeṭṭut amek i ilaq ad ibeddel uxemmem yellan fell-as, d tmuɣliwin ddmen fell-as acku tt walin-tt d tafekka, ala win ara as-d-ihedren ɣef tuffɣa neɣ ɣef temɛict, ad as-tiniḍ ẓẓaren-tt-id d allal n turart neɣ d tafekka kan, awi-tt txedmeḍ yes-s ayen tebɣiḍ, syin akkin, tegger-itt imi teɛyiḍ sb 25, d ccbaḥa, d udem, d zzin, d zzhu, d ussu, d asɛeddi n lweqt ladɣa wid i tt-yeẓẓaren kan i wussu, ad ixdem deg-s i yebɣa mi yeɛya deg-s iḍegger-itt, ad d-yawi tayeḍ, ad as-tiniḍ yekseb tafekka-s, am wakken i kettben medden tiɣawsiwin sb 32, maca yebɣa ad d-yini s talsa yellan deg wulawen n medden ladɣa tallit tamirant ideg tennerna tussna yessefk yal win yeɣran ad d-yefk amedya yelhan i wiyaḍ ladɣa ɣer trebga yeɛnan azal ara yettunefken i tmeṭṭut, ad naf aɣbel-a n temḥeqqranit n tmeṭṭut neɣ n teqcict iḥuza timettiyin n umaḍal akken ma llant, ula d timetti taqbaylit ur temniɛ ara seg wanect-a, d asentel i d-yugem seg tidet mačči d asugen neɣ d lbaṭel i d-yewwi ɣef yirgazen, ɣas akka llan wid yettxemmimen am Maziɣ s wul d talsa maca nqulan deg zzman-aginneɣ ula d win yeɣran ad d-yeffeɣ seg tesdawit ad t-id-tmager tmetti ad yuɣal d aɣersiw amzun urǧin yekcem tazeqqa iwakken ad yelmed,  ula d wid yeɣran gguman ad beddlen, ad ffɣen kan seg tesdawit ɣer tmetti ad uɣalen ɣer leɛwayed-nsen, axi ad d-fken amedya i wid leɛmer kecmen ɣer tesdawit, ad ten-ḍefren ahat ad tseggem, sb 40, d iɣeblan neɣ d uguren yettwali umaru laqen aqeɛɛed, acku tebda-d seg wunuɣ alamma d asawen.